《斋中绘五岳为图称卧游焉各系以诗 其五 恒山》
明代·胡应麟

绛节回看上帝台，金茎云雾接蓬莱。不知碣石青何处，万里冰天雪色来。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。